
23-TA-2350: Noteikumu projekts (Grozījumi)
Grozījumi Ministru kabineta 2022. gada 5. jūlija noteikumos Nr. 419 "Noteikumi par publisko būvdarbu līgumos obligāti ietveramajiem noteikumiem un to saturu"

	1.
	Noteikumu konsolidētā versija
29. Pasūtītājam ir tiesības pieprasīt būvdarbu veicējam saistību izpildes nodrošinājumu līdz 10 % no būvdarbu līgumcenas. Pasūtītājam ir tiesības publiskajā būvdarbu līgumā noteikt prasības pirmā pieprasījuma garantiju apdrošināšanas līgumam, lai nodrošinātu visu nodrošinājuma veidu savstarpējo atbilstību. Ja līgumā noteiktais būvdarbu izpildes termiņš pārsniedz pusotru gadu, būvdarbu veicējam ir tiesības saistību izpildes nodrošinājumu proporcionāli faktiski izpildīto un no pasūtītāja puses apmaksāto būvdarbu vērtībai, ja izpildās visi šādi nosacījumi - ir izpildīta vairāk kā puse līgumā paredzēto būvdarbu, būvdarbi ir pieņemti un apmaksāti no pasūtītāja puses, pasūtītājs nav piemērojis līgumsodu būvdarbu veicējam par konstatētiem līgumsaistību pārkāpumiem, kā arī nav konstatēts būvdarbu termiņu kavējums. Apvienotā projektēšanas un būvdarbu līguma gadījumā saistību nodrošinājuma apmēra samazinājumu piemēro tikai būvdarbu posmā. 
	Iebildums
Grozījums neatbilst būvdarbu pasūtītāja interesēm.
1) Tehnisks precizējums. Trešajā teikumā nav minēta darbība, šķietami, pietrūkst vārds "samazināt" nodrošinājuma apmēru (darbība noteikta 4. teikumā un anotācijā).
2) Šis nodrošinājums pēc būtības kalpo pasūtītāja interešu aizstāvībai, tāpēc tiesības to pieprasīt (līdz ar to arī pārskatīt apmēru) būtu nosakāmas pasūtītājam, nevis būvniekam. Būvniekam ir jābūt nodrošinātai izvēlei (jau noregulēts) starp dažādiem nodrošinājuma veidiem – bankas garantija, apdrošināšanas polise vai iemaksa pasūtītāja kontā.
3) Nodrošinājuma mērķis - nosegt šādus pasūtītāja pamatriskus - būvnieks neuzsāks darbus; būvnieks neievēros termiņus; būvnieks neveiks darbus kvalitatīvi. Tā kā nodrošinājuma apmērs jau tā ir ierobežots ar 10% un tas nesasniedz visu kopējo būvdarbu un iespējamās to neizpildes vērtību, papildinājums nav atbalstāms, jo pasūtītājam ir jāparedz tiesības līguma neizpildes vai nepienācīgas izpildes gadījumā jebkurā līguma izpildes posmā (arī līguma izpildes beigu posmā) piemērot nodrošinājumu pilnā apmērā. Turklāt praksē lielākā daļu neizpildīto vai nepienācīgi izpildīto saistību tiek konstatēta tieši līguma izpildes beigu posmā. Nodrošinājums sedz ne tikai līguma ietvaros aprēķināto līgumsodu apmēru, bet arī citus pasūtītāja prasījumus.
Piedāvātā redakcija
29. Pasūtītājam ir tiesības pieprasīt būvdarbu veicējam saistību izpildes nodrošinājumu līdz 10 % no būvdarbu līgumcenas. Pasūtītājam ir tiesības publiskajā būvdarbu līgumā noteikt prasības pirmā pieprasījuma garantiju apdrošināšanas līgumam, lai nodrošinātu visu nodrošinājuma veidu savstarpējo atbilstību. 
	Agris Kurms (Sadales tīkls)

	2.
	Noteikumu konsolidētā versija
29.1 Apvienotā projektēšanas un būvdarbu līguma gadījumā saistību izpildes nodrošinājumu par laiku līdz būvdarbu izpildes nosacījumu izpildei nosaka no līgumcenas par projektēšanu vērtības. Ja līgumā nav noteikta projektēšanas vērtība, pieņem ka tā veido 10% no kopējās līgumcenas. Pēc būvdarbu uzsākšanas nosacījumu izpildes saistību nodrošinājumu nosaka no būvdarbu līgumcenas vērtības. Ja būvdarbu līgumcenas vērtība līgumā nav noteikta, pieņem ka tā veido 90% no kopējas līgumcenas.
	Iebildums
Grozījumi neatbilst būvdarbu pasūtītāja interesēm:
1) MK noteikumos atbilstoši deleģējumam ir iekļaujamas tikai prasības attiecībā uz būvdarbiem, tostarp apvienotā līguma gadījumā.
2) Nav saskatāms objektīvs pamatojums nedz atsevišķa saistību izpildes nodrošinājuma noteikšanai attiecībā uz projektēšanas posmu un vēlāk būvdarbu posmu, nedz attiecībā uz punktā minēto kopējās līgumcenas procentuālo sadalījumu. Turklāt nodrošinājumu sadalīšana apvienotā līguma gadījumā pa līguma izpildes posmiem (projektēšana, būvdarbi) paaugstina pasūtītāja risku nesaņemt kvalitatīvi izpildītus būvdarbus vispār, jo piedāvātais regulējums var netieši veicināt būvnieku vēlmi ekonomisku apsvērumu dēļ neturpināt līgumsaistību izpildi, neiesniedzot nodrošinājumu par būvdarbiem, tādējādi radot pasūtītājam papildus administratīvo slogu (piemēram, bet ne tikai jauna iepirkuma organizēšanā), kā arī papildus izdevumus. Pasūtītāja mērķis ir īstenot projektu (saņemt kvalitatīvu būvprojektu, kuru var izbūvēt), nevis risināt strīdus par līgumsaistību neizpildi vai nepienācīgu izpildi.
Piedāvātā redakcija
-
	Agris Kurms (Sadales tīkls)

	3.
	Noteikumu konsolidētā versija
20.1 Ja līgumā noteiktais būvdarbu termiņš ir viens gads vai vairāk, būvdarbu veicējam ir tiesības vienu reizi pusgadā samazināt avansa nodrošinājumu par noteikumu 22.4.punkta kārtībā dzēsto avansa summu. 
	Priekšlikums
Tiesības samazināt avansa nodrošinājumu būtu jānosaka pasūtītājam, nevis būvniekam. Avansa nodrošinājums pēc būtības kalpo pasūtītāja interešu aizstāvībai, tāpēc tiesības to pieprasīt (līdz ar to arī pārskatīt apmēru) būtu nosakāmas pasūtītājam, nevis būvniekam. Būvniekam ir jābūt nodrošinātai izvēlei (jau noregulēts) starp dažādiem nodrošinājuma veidiem – bankas garantija, apdrošināšanas polise vai iemaksa pasūtītāja kontā (avansa nodrošinājuma gadījumā tikai pirmie divi veidi).
Piedāvātā redakcija
-
	Agris Kurms (Sadales tīkls)

	4.
	Noteikumu konsolidētā versija
35. 35. Šo noteikumu grozījumus 4., 5., 9., 10., 14., 15., 23. un 29. punktā un 22.1.apakšpunktā par noteikumu tvēruma izmaiņām,  avansa nodrošinājuma apmēra samazinājumu, piemērošanu apvienotajā projektēšanas un būvdarbu gadījumā, līgumsaistību izpildes nodrošinājuma apmēru un defektēšanas kārtības izmaiņām, kā arī noteikumu 20.1 un 29.1 punktus piemēro publiskajiem būvdarbu iepirkumiem, kas ir izsludināti ar 2024. gada 1.septembri.
 
	Priekšlikums
Ja tiek ņemts vērā kāds no iebildumiem pie 29. vai 29.1 punktiem, tad attiecīgi precizējama arī šī punkta redakcija.
Piedāvātā redakcija
-
	Agris Kurms (Sadales tīkls)



